OpenLLM-France/wikimedia huggingface dataset:
# Theo Hernández

Theo Hernández (Marseilla, Frantzia, 1997ko urriaren 6a) frantses futbol jokalaria da, ezker atzelari moduan jokatzen duena Italiako Serie A-n, AC Milanen. Jokalari bizkorra da, eta potentzia handikoa. Bere anai Lucas Hernandez ere futbol jokalaria da.

## Ibilbidea
### Hasierak Rayo Majadahondan eta Atleticon

Bere ibilbidearen hasiera Rayo Majadahonda taldearen behe-mailetan hasi zen, eta 2015-2016 denboraldiaren hasieran Atletico Madrilek fitxatu zuen bere bigarren talderako. Hurrengo denboraldian aurredenboraldia lehen taldearekin egin zuen, eta Alavesera joan zen utzita 2016-2017 denboraldirako.

### Alavesen eztanda eta Real Madril (2016-2019)

Frantziarrak sekulako maila eman zuen Alavesen, taldeak denboraldi bikaina egin zuen, eta Kopako finalera iritsi ziren, Bartzelonaren aurka galduz bertan. Denera 38 partidu jokatu zituen, 2 gol sartuz eta 4 asistentzia emanez.
Real Madrilek, Marceloren ordezko baten bila, Theo erosi zuen, Atleticori 24 milioi euro ordainduz. Bertan bi urte eman zituen, aukera gehiegirik gabe. Bigarren urtean Errealera utzi zuten, eta bertan ere ez zuen jarraikortasunik lortu.

### Milanen maila berreskuratzea (2019-)

Azken bolada maila txarra emana zuen arren, Milanek esfortzu bat egin eta bere proiekturako Theo eskuratzearren 20 milioi euro ordaindu zizkion Madrili. Negozioa ongi atera zitzaion, bere lehen denboraldian maila berreskuratu eta Stefano Pioliren taldean jokalari garrantzitsua izan baitzen.

## Estatistikak klubetan

2023ko otsailaren 23an eguneratua. :
| Kluba | Herrialdea | Urtea | Partida(k) | Gola(k) | Asistentzia(k) |
| Atletico Madril | Espainia | 2015-2016 | 0 | 0 | 0 |
| Atletico Madril | Espainia | Guztira klubean | 0 | 0 | 0 |
| Alaves | EH | 2016-2017 | 38 | 2 | 4 |
| Alaves | EH | Guztira klubean | 38 | 2 | 4 |
| Real Madril | Espainia | 2017-2018 | 23 | 0 | 3 |
| Real Madril | Espainia | Guztira klubean | 23 | 0 | 3 |
| Real Sociedad | EH | 2018-2019 | 28 | 1 | 2 |
| Real Sociedad | EH | Guztira klubean | 28 | 1 | 2 |
| Milan | Italia | 2019-2020 | 36 | 7 | 5 |
| Milan | Italia | 2020-2021 | 45 | 8 | 8 |
| Milan | Italia | 2021-2022 | 41 | 5 | 10 |
| Milan | Italia | 2022-2023 | 28 | 2 | 5 |
| Milan | Italia | Guztira klubean | 150 | 22 | 28 |

## Selekzio nazionala

Theo frantziako behe-kategorietan ibili da, baina gaur egun Espainiako Selekzioarekin jokatu ahal izateko, herrialde honetako nazionalitatea lortzearen zain dago.

## Kanpo estekak

* Datuak: Q23703372
* Multimedia: Théo Hernandez / Q23703372
# Theo-Ben Gurirab

Theo-Ben Gurirab (Usakos, Hego-mendebaldeko Afrika, 1938ko urtarrilaren 23a - Windhoek, 2018ko uztailaren 14a) Namibiako politikaria izan zen. SWAPOren kidea, 1962ko 1989ra erbesteratua bizi izan zuen Tanzanian eta Estatu Batuetan. Kanpo Harremanetako ministroa izan zen 1990etik 2002ra. 2002an Sam Nujomak lehen ministroa izendatu zuen Hage Geingob ordezkatzeko. 2005ean ordezkatu zen Nahas Angulagatik.
* Datuak: Q654433
* Multimedia: Theo-Ben Gurirab / Q654433
# Theo Colborn

Theodora Emily Colborn —jaiotza-abizenez, Decker— (1927ko martxoaren 28a – 2014ko abenduaren 14a) The Endocrine Disruption Exchange (TEDX) erakundearen sortzaile eta lehendakari emeritua izan zen eta Floridako Zoologiako Unibertsitatearen irakasle emeritua. Ingurumenaren osasunaren analista zen eta oso ezaguna bere ikerketengatik.

## Karrera akademikoa

1947an Colbornek Farmatziako B.S. bat lortu zuen, Rutgers unibertsitateko farmatzia fakultatearen eskutik eta farmazeutikaria egin zen. 1981ean ur gezaren ekologiaren zientzetan garduatu zen, Mendebaldeko Estatuko Kolorado kolegioan, Gunnisonen.

## Lan hautatuak

Guztiak ingelesez idatziak.
* Colborn, Theodora E. (1990). Great Lakes, Great Legacy?. Institute for Research and Public Policy. pp. 301 p. ISBN 978-0891641155.
* Colborn, Theo; Dumanoski, Dianne; Myers, John Peterson (1996). Our Stolen Future: Are We Threatening Our Fertility, Intelligence, and Survival? A Scientific Detective Story. Dutton. ISBN 0-525-93982-2.
* Colborn, Theo (2004). «Neurodevelopment and endocrine disruption». Environmental Health Perspectives 112 (9): 944–949. doi:10.1289/ehp.6601. PMC 1247186. PMID 15198913.
* Colborn, Theo; et al. (2011). «Natural Gas Operations from a Public Health Perspective». Human and Ecological Risk Assessment 17 (5): 1039–1056. doi:10.1080/10807039.2011.605662
* Colborn, Theo; et al. (2014). «An Exploratory Study of Air Quality Near Natural Gas Operations». Human and Ecological Risk Assessment: An International Journal 20 (1): 86–105. doi:10.1080/10807039.2012.749447
* Datuak: Q520579
* Multimedia: Theo Colborn / Q520579
# Theo Adam

Theo Adam (Dresden, 1926ko abuztuaren 1a - ibidem, 2019ko urtarrilaren 10a) alemaniar abeslaria izan zen, baxua.
Bere jaioterriko elizako koruan hasi zituen musika-ikasketak, 10 urte zituela. Lehen Mundu Gerraren ondoren Alemaniako Errepublika Demokratikoa izango zen partean gelditu zen, eta eskola-maisu gisa lan egiten zuen bitartean, Rudof Dittrichekin jarraitu zuen kantua ikasten. Hogeita hiru urte besterik ez zituela kantatu zuen lehen aldiz bere hiriko opera-antzokian. Gero, Alemania Federalean, Hans Knappertsbuchek baritono heroikoen errepertorioari ekitea gomendatu zion, eta arrakasta handia izan zuen Wagnerren pertsonaiak interpretatuz, hala nola Parsifaleko Amfortas, Nibelungoen Eraztuna laneko Wotan, edota Holandar alderraia obrako protagonista.
1952. urtean hasi eta urtero parte hartu izan du Bayreutheko Wagnerren jaialdian; ospe handia hartu zuen Wagnerren interprete gisa. Arrakasta handia izan zuen baxu-bufo paperetan, eta baita XX. mendeko operetan ere, Alban Bergen Wozzecken, Cehraren Baalen eta Sutermeisteren Berenger Erregean, besteak beste. Bere errepertorioan izan zituen, gainera, Mozarten Don Giovanniko protagonista, Verdiren Don Carloko Filipe II, Beethovenen Fidelioko Don Pizarro, Weberren Der Freischützeko Caspar, Schuberten opera urrietako batzuk, eta abar. 1972. urtetik aurrera, interprete-jarduna gutxitu ahala, eszena-zuzendari moduan ere aritu izan zen.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q64414
* Multimedia: Theo Adam / Q64414
# Theo Angelopoulos

Theodoros Angelopoulos (grezieraz: Θεόδωρος Αγγελόπουλος; 1935eko apirilaren 27a, Atenas – 2012ko urtarrilaren 24a, Pireo) greziar zinema zuzendari, gidoigile eta ekoizle bat izan zen.

## Filmografia

* Film luzeak
** Reconstruction (Anaparastasi) (1970)
** Days of '36 (Meres tou '36) (1972)
** The Travelling Players (O Thiassos) (1975)
** The Hunters (I Kinighi) (1977)
** Alexander the Great (O Megalexandros) (1980)
** Voyage to Cythera (Taxidi stin Kythira) (1984)
** The Beekeeper (O Melissokomos) (1986)
** Landscape in the Mist (Topio stin Omichli) (1988)
** The Suspended Step of the Stork (To Meteoro Vima tou Pelargou) (1991)
** Ulysses' Gaze (To Vlemma tou Odyssea) (1995)
** Eternity and a Day (Mia aioniothta kai mia mera) (1998)
** The Weeping Meadow (Trilogia I: To Livadi pou dakryzi) (2004)
** The Dust of Time (I skoni tou chronou) (2009)
* Beste filma batzuk
** Broadcast (I Ekpombi) (1968) (Laburmetraia)
** Athens (Athina, epistrofi stin Akropoli) (1983) (Telefilma)
** Lumière and Company (Lumière et compagnie) (1995) (40 zinema zuzendarik elkarlanean burututako filma)
** Chacun son cinéma (2007) (33 zinema zuzendarik elkarlanean burututako filma)

## Kanpo estekak

* Theo Angelopoulos zinema zuzendariaren webgunea (eleanitza)
* Theo Angelopoulos zinema zuzendariaren IMDBko fita irakurgai (Ingelesez)
* Datuak: Q55168
* Multimedia: Theo Angelopoulos / Q55168
# Theo Heemskerk

Theodorus "Theo" Heemskerk (Amsterdam. 1852ko uztailaren 20a - Utrecht, 1932ko ekainaren 12a) Herbehereetako lehen ministroa izan zen 1908tik 1913ra.
Jan Heemskerk politikariaren semea izan zen eta Iraultzaren Aurkako Alderdiko kide. Hainbat ministerio zuzendu zituen eta lehen ministro kargua bete zuen. Bere lorpenik garrantzitsuenak pobreziaren eta txertaketaren legeak izan ziren.
* Datuak: Q663299
* Multimedia: Theo Heemskerk / Q663299
# Theo Lucbert

Theo Lucbert (Baiona, 1998ko otsailaren 4a) futbolari lapurtarra da, errealaren harrobian hezia. Ezker atzelari lantean aritzen da.

## Kirol Ibilbidea

2022ko apirilaren 25ean eguneratua. Datu ofizialak.
| Taldea | Maila | Denboraldia | Liga | Liga | Kopa | Kopa | Champions League | Champions League | Europa League | Europa League | Conference League | Conference League | Superkopa | Superkopa | Denera | Denera |
| Taldea | Maila | Denboraldia | JP | G | JP | G | JP | G | JP | G | JP | G | JP | G | JP | G |
| Berio | 3. | 2016/17 | 1 | 0 | - | - | - | - | - | - | | | - | - | 1 | 0 |
| Berio | 3. | 2017/18 | - | - | - | - | - | - | - | - | | | - | - | - | - |
| Berio | 3. | 2018/19 | 21 | 0 | - | - | - | - | - | - | | | - | - | 21 | 0 |
| Berio | Denera | Denera | 22 | 0 | - | - | - | - | - | - | | | - | - | 22 | 0 |
| Sanse | 2.B | 2019/20 | 3 | 0 | - | - | - | - | - | - | | | - | - | 3 | 0 |
| Sanse | Denera | Denera | 3 | 0 | - | - | - | - | - | - | | | - | - | 3 | 0 |
| Real Union | 2.B | 2020/21 | 12 | 0 | - | - | - | - | - | - | | | - | - | 12 | 0 |
| Real Union | Denera | Denera | 12 | 0 | - | - | - | - | - | - | | | - | - | 12 | 0 |
| Gernika | 2.F | 2021/22 | 31 | 0 | 1 | 0 | - | - | - | - | - | - | - | - | 32 | 0 |
| Gernika | Denera | Denera | 31 | 0 | 1 | 0 | - | - | - | - | - | - | - | - | 32 | 0 |
| Aviron | CF2 | 2022/23 | - | - | - | - | - | - | - | - | - | - | - | - | - | - |
| Aviron | Denera | Denera | - | - | - | - | - | - | - | - | - | - | - | - | - | - |
| Ibilbide osoan | Ibilbide osoan | Ibilbide osoan | 68 | 0 | 1 | 0 | - | - | - | - | - | - | - | - | 69 | 0 |

## Kanpo estekak

* Fitxa www.realsociedad.eus
* Datuak: Q106777321
# Tronzano Vercellese

Tronzano Vercellese Italiako udalerri bat da. Vercelliko probintzian kokatuta dago, Piemonte eskualdean. 3.275 biztanle ditu, 44,75 kilometro koadroko azaleran banatuta.

## Mugakideak

Tronzano Vercellesek honako udalerri hauekin egiten du muga:
Alice Castello Bianzè Borgo d'Ale Crova Ronsecco San Germano Vercellese Santhià

## Kanpo estekak

* Datuak: Q25214
* Multimedia: Tronzano Vercellese / Q25214
# Troon

Troon, Eskoziako gaeleraz: An Truthail edo An t-Sròn eta eskozieraz: The Truin, Eskoziako kostaldeko udalerri bat da, Hegoaldeko Ayrshire konderrian. Portua du.

## Kanpo estekak

* Datuak: Q1021167
* Multimedia: Troon, South Ayrshire / Q1021167
# Trooz

Trooz, Belgikako hegoaldeko udalerria da, Valoniako Lieja probintzian dagoena. 2011ko erroldaren arabera, 8.369 biztanle ditu.

## Erreferentziak

* ↑ Direction générale Statistique et Information économique. 2011ko errolda

## Kanpo estekak

* Datuak: Q711205
* Multimedia: Trooz / Q711205
# Tronzano Lago Maggiore

Tronzano Lago Maggiore Italiako udalerri bat da. Vareseko probintzian kokatuta dago, Lombardia eskualdean. 233 biztanle ditu, 11,06 kilometro koadroko azaleran banatuta.

## Mugakideak

Tronzano Lago Maggiorek honako udalerri hauekin egiten du muga:
Maccagno Pino sulla Sponda del Lago Maggiore Brissago Cannobio Maccagno con Pino e Veddasca

## Kanpo estekak

* Datuak: Q39819
* Multimedia: Tronzano Lago Maggiore / Q39819
# Troodos eskualdeko eliza margotuak

Troodos eskualdeko eliza margotuak$^1$ UNESCOren gizateriaren ondarea :
| Konstantino eta Helena, Mikel goiangeruaren eliza, Pedoulas ||
| Mota | Kulturala |
| Irizpideak | ii, iii, iv |
| Erreferentzia | 351 |
| Kokalekua | Zipre |
| Eskualdea$^2$ | Europa / Ipar Amerika |
| Koordenatuak | 34°55′13.001″N 33°5′44.999″E﻿ / ﻿34.92027806°N 33.09583306°E﻿ / 34.92027806; 33.09583306 |
| Izen ematea | 1985 (IX. bilkura) |
| $^1$ UNESCOk jarritako izen ofiziala (euskaratua) $^2$ UNESCOren sailkapena ||
Troodos eskualdeko eliza margotuak Zipreko Troodos mendilerroan dauden hainbat bizantziar eliza eta monasterioak dira. Bizantziar horma-irudi aipagarriak dituzte, agian Kykkos monasterioarena ospetsuena izanik. UNESCOk 1985ean Troodosko bederatzi eliza eta monasterio Gizateriaren Ondare izendatu zituen. 2001ean zerrenda zabaldu eta Palaichori eliza gehitu zioten:
* Stavros tou Ayiasmati
* Panayia tou Araka
* Timiou Stavrou at Pelendri
* Ayios Nikolaos tis Stegis
* Panayia Podithou
* Assinou
* Ayios loannis Lampadistis, Kalopanayiotis
* Panayia tou Moutoula
* Mikel goiangerua, Pedoulas
* Salbatzailearen antzaldatzea, Palaichori

## Erreferentziak

* ↑ UNESCO. Painted Churches in the Troödos Region. in: World Heritage List..
# Troodon

Troodon dinosauro theropodoen genero bat izan zen, Kretazeon bizi zena. Buru lodidun narrastia esan nahi du. Gaur egungo Ipar Amerikan aurkitu dituzte bere fosilak.

## Kanpo estekak

* Datuak: Q131043
* Multimedia: Troodon / Q131043
* Espezieak: Troodon
# Troon (Kornualles)

Troon, kornubieraz: Trewoon, Ingalaterrako Kornualles konderriko herri bat da.

## Kanpo estekak

* Datuak: Q7845529
* Multimedia: Troon, Cornwall / Q7845529
# The Gods Themselves

The Gods Themselves (Jainkoek beraiek) Isaac Asimovek 1972an argitaratutako eleberri ospetsua da. Hasieran aldizkarietan argitaratutako hiru narrazio labur ziren, eta gero Asimovek eleberri bakarraren egitura eman zien. Nobela honek sari desberdinak jaso zituen, ezagunenak Hugo, Nebula eta Locus sariak. Nobela honekin Asimovek nobela generoa berreskuratu zuen hamabost urte pasa ondoren.
Nobela banatzen den hiru atalak leku eta aldi ezberdinetan kokatzen dira, baita bi unibertso ezberdinetan ere. Argumentu nagusian, hilzorian dagoen unibertso paralelo bateko biztanleen konspirazio moduko bat agertzen da: gure eguzkia supernoba bat bihurtu eta hortik sortutako energia bildu nahi dute, euren erabilerarako eta bizirik jarraitu ahal izateko.
Asimovek berak esan zuenez liburua, eta batez ere honen bigarren atala, berak inoiz sortutako obrarik onena izan zen.

## Egitura

Liburuaren egitura Friedrich Schiller (1759–1805) poeta alemanaren aipu baten inguruan antolatzen da: «Mit der Dummheit kämpfen Götter selbst vergebens», hau da, "Ergelkeriaren aurka jainkoak berak ere alferrik borrokatzen dira". Liburuaren hiru atalek hortik hartzen dute izenburua:
* 1. "Ergelkeriaren aurka..."
* 2. "...Jainkoak berak..."
* 3. "...Alferrik borrokatzen dira?" Galdera ikurra Asimovek sartu zuen.

## Euskararen aipamena

Eleberri honetan Asimovek etorkizuneko euskararen egoera aipatu zuen. Aipamen hau 2100. urtean jazotzen da.
Iruzkina liburuaren lehenengo atalean dago, laugarren kapituluan. Bertan Bronovski izeneko ikertzaile bat etrusko hizkuntza ikertzen ari da, ordurako aspaldian desagertua: "itxuraz inguruko hizkuntzekin ahaidetasunik gabea, oso arkaikoa eta indoeuroparra ere ez zirudiena". Etruskoaren jatorria ezagutzeko ezintasunean, euskara aztertzen hasiko da: "orduan beste hizkuntza bat aztertzen hasi zen, hau ere ingurukoekin inongo loturarik gabekoa, arkaikoa eta indoeuroparra ez zena, baina oraindik ondo bizirik zegoena eta etruskoak bizi izan ziren lurretik ez oso urruti hitz egiten zena. Zer lotura izango luke euskararekin?".
Bere ezaugarrien artean, berez oso hizkuntza zaila dela esaten da, eta bi mila urtetan eboluzionatu eta gaztelaniak asko kutsatu duela. Ikertzaileak "garai bateko Italiako iparraldeko eta garai bateko Espainiako iparraldeko" biztanleen arteko hainbat konexio kultural aurkitzen ditu. Azkenik, biak, etruskoa eta euskara, zelten aurreko hizkuntza batetik etor zitezkeenaren hipotesia azaltzen du. Lan honekin Bronovskik arrakasta izan eta mundu osoko filologoak harrituta utzi zituela aipatzen da.
Liburua idatzi zen garaian (1972) hizkuntzaren etorkizuna ez zen hain baikorra eta Asimoven baieztapena, hau da, 2100. urtean euskara bizirik egongo zela aurreikustea, itxaropenerako ideia gisa har zitekeen.

## Erreferentziak

* ↑ Miquel Barceló: Ciencia ficción. Guía de lectura. Nova, 1990, 409.or.
* ↑ I. Asimov: A Memoir. Isaac Asimov. Bantam Books. 1995. 251. or.

## Kanpo estekak

* Datuak: Q389750
# The Golden Voyage of Sinbad

The Golden Voyage of Sinbad (euskaraz Sinbaden Urrezko Bidaia), 1973ko Gordon Hessler britainiar zinema zuzendariaren abentura eta fantasiazko film bat da. Mila gau eta bat gehiago arabiar ipuin saileko Sinbad itsasgizonaren kontakizunetan oinarritua dago. John Phillip Law, Tom Baker, Takis Emmanuel, Caroline Munro, Douglas Wilmer eta Martin Shaw aktoreek antzeztu zuten.
Stop motion efektu bereziak Ray Harryhausenek landu zituen.
The 7th Voyage of Sinbad (1958, Sinbaden 7. Bidaia) aurrekaria eta Sinbad and the Eye of the Tiger (1977, Sinbad eta Tigrearen Begia) jarraipena dauzka.

## Argumentua

Oharra: Atal honek istorio osoa edo amaiera argitzen du.
Sinbad (John Phillip Law), Bagdadeko printzea eta kondairazko itsasgizonak, mapa bitxi bat topatu eta Margiana (Caroline Munro) emakume esklabo ederra eta Marabiako Bisir Handiarekin (Douglas Wilmer) batera Lemuria uharte misteriotsura iristeko itsasoratuko dira. Koura (Tom Baker) printzea eta azti iluna denak Marabiaz jabetu nahi du, horretarako gaizkiaren espirituak bere onurarako manipulatuko ditu. Espiritu hauek Sinbad eta bere bidaikideei beren bilaketa oztopatzen saiatuko dira baina Sinbadek aurre egin eta Lemuriarako bidaia berrekingo dute, orduan Kourak Sinbaden itsasontziaren brankako irudia madarikatu eta bizia emango dio bidaiariekin borrokatu dadin, baina berriz ere bidaikideek oztopo berria gaindituko dute. Azkenean, Sinbad eta bere lagun leialak Lemuriara ailegatu eta sei beso eta ezpatadun estatua, zentauro begibakarra eta grifo bati aurre egin beharko diete.

## Aktoreak

* John Phillip Law: Sinbad itsasgizona
* Tom Baker: Koura printzea
* Takis Emmanuel: Achmed (Robert Riettik ahotsez bikoiztua)
* Caroline Munro: Margiana
* Douglas Wilmer: Marabiako Bisir Handia
* Grégoire Aslan: Hakim (edota Gregoire Aslan)
* David Garfield: Abdul (edota John D. Garfield)
* Kurt Christian:: Haroun
* Martin Shaw: Rachid
* Aldo Sambrell: Omar
* Robert Shaw: Orakulu Orojakituna (krediturik gabe)

## Kanpo estekak

* IMDBko fitxa irakurgai (Ingelesez)
* Datuak: Q1537542
* Multimedia: The Golden Voyage of Sinbad (1973 film) / Q1537542
# The Good, The Bad and The Ugly (soinu banda)

The Good, The Bad and The Ugly delakoa izen bereko The Good, The Bad and The Ugly filmaren soinu banda da. 1966. urtean Ennio Morricone italiar musikagileak sortu zuen.

## Kanpo estekak

* The Good, The Bad and The Ugly abestia entzungai
* Datuak: Q7737168
# The Gods Must Be Crazy

The Gods Must Be Crazy (euskaraz Jainkoak Erotuak Zaudek/n) 1980ko Jamie Uys hegoafrikar zinema zuzendari, gidoigile eta ekoizleak zuzendu, idatzi eta ekoiztutako komedia filma bat da. Nǃxau, Marius Weyers, Sandra Prinsloo, Louw Verwey eta Michael Thys aktoreek antzeztu zuten. Narratzailea Paddy O'Byrne izan zen.
The Gods Must Be Crazy II (1989) izeneko jarraipena izan zuen.

## Argumentua

Oharra: Atal honek istorio osoa edo amaiera argitzen du.
Bushmandarrek zibilizaziotik at Kalahari basamortuan bizi den izaera jator eta lasaieko San herriko tribu bat osatzen dute. Egun batez, haietako kidea den Xik (N!xau) ordokiaren erdi-erdian Coca-Cola freskagarri botilatxo huts bat topatuko du, hain zuzen ere, bertatik hegan zihoan hegazkin batetako pilotu axolagabe batek botatakoa. Jainkoen oparia dela sinistuta, bere tribura eramango du. Ordurarte inoiz ikusi gabeko materialaz eginiriko objektu bitxi hark, haren jabe izateko herrikide denen griña piztuarazi, eta ordurarte bake santuan bizi zen tribuan liskarrak eta giro txarra sortaraziko ditu. Hortaz, Xik bere herrian bakea berrezartzeko asmoz, objektu hura bere jatorrizko lekura itzultzeko bidai luze bati ekingo dio.

## Aktoreak

* N!xau: Xi
* Marius Weyers: Andrew Steyn
* Sandra Prinsloo: Kate Thompson
* Michael Thys: M'Pudi (Pip Freedmanek bikoiztua)
* Louw Verwey: Sam Boga

## Kanpo estekak

* The Gods Must Be Crazy filmaren IMDBko fitxa irakurgai (Ingelesez)
* The Gods Must Be Crazy filmaren iragarkia ikusgai. Youtube.com (Ingelesez)
* Datuak: Q647665
# The Golden Child

The Golden Child (euskaraz Urrezko Haurra) 1986ko Michael Ritchie estatubatuar zinema zuzendariaren fantasia eta ekintza komedia filma bat da. Eddie Murphy aktoreak antzeztu zuen.

## Argumentua

Oharra: Atal honek istorio osoa edo amaiera argitzen du.
Chandler Jarrell (Eddie Murphy) desagertutako edota galdutako haurrak topatzen espezializatua dagoen detektibea da. Egun batez, Kee Nang (Charlotte Lewis) neska gazteak deitu eta Sardo Numspa (Charles Dance) gaizkile erakunde bateko buruzagiak bahitu duen tibetar haur bat topa dezan kontratatuko du. Gaizkileen ustez, tutoreek Urrezko Haurra (J. L. Reate) ezizenez deitzen dutenak superahalmen magikoak omen ditu. Hasiera batean Jarrell haurraren ahalmenei buruzko istorio hauekiko erabat siniskaitz eta eszeptikoa da, baina laisterrera bere buruz naturazgaindiko indar horiek zinez badaudela frogatu ahal izango du, neurri epikoetako abentura batean buru-belarri sartuko delarik.

## Aktoreak

* Eddie Murphy: Chandler Jarrell
* J.L Reate: Urrezko Haurra
* Charles Dance: Sardo Numspa
* Charlotte Lewis: Kee Nang
* Victor Wong: "Monty Hall" agurea
* Randall "Tex" Cobb: Til
* James Hong: Hong doktorea
* Shakti Chen: Kala
* Tau Logo: Yu
* Tiger Chung Lee: Khan
* Pons Maar: Fu
* Peter Kwong: Tommy Tong
* Wally Taylor: Boggs detektibea
* Eric Douglas: herensuge horia
* Charles Levin: telebistako gonbidatua
* Frank Welker (ahotsa): Gauza

## Kanpo estekak

* The Golden Child filmaren IMDBko fitxa irakurgai (Ingelesez)
* Datuak: Q759447
# The Golden Girls

The Golden Girls (euskaraz Urrezko Neskak) AEBtako komedia telesail bat da. 1984ko irailaren 14tik 1992ko maiatzaren 9ra NBC katean aireratu zen. Beatrice Arthur, Betty White, Rue McClanahan eta Estelle Getty aktoreek antzeztu zuten.

## Argumentua

Oharra: Atal honek istorio osoa edo amaiera argitzen du.
Lau emakume adindu Miamiko etxebizitza batean elkarrekin batera bizi dira: etxebizitzaren jabea Blanche Devereaux (Rue McClanahan) alarguna, eta bere lagun Rose Nylund (Betty White) alarguna, eta Dorothy Zbornak (Bea Arthur) dibortziatuak. Bi lagunak Blanchek auzoko merkatal-gune bateko taula batean zintzilikatu zuen iragarki baten bidez ezagutu ziren. Handik gutxira, Dorothyren ama ere elkartuko zaie, Sophia Petrillo (Estelle Getty), bere etxea sute batean kiskaldu baitzen.

## Aktoreak

* Blanche Devereaux: Rue McClanahan
* Rose Nylund: Betty White
* Dorothy Zbornak: Bea Arthur
* Sophia Petrillo: Estelle Getty

## Kanpo estekak

* The Golden Girls telesailaren sarrera ikusgai. Youtube.com (Ingelesez)
* The Golden Girls telesailaren IMDBko fitxa irakurgai (Ingelesez)
* Datuak: Q912467
# The Godfather, Part III

The Godfather, Part III 1990eko filma da, Michael Corleoneren istorioa amaitzen duena. Horrezaz gain, benetako hainbat gertaera ere sartzen dira: Joan Paulo I.aren heriotza misteriotsua, Banco Ambrosianoaren porrota... Francis Ford Coppolak zuzendua, Al Pacino, Diane Keaton, Talia Shire, Andy Garcia, Eli Wallach, Joe Mantegna, George Hamilton, Bridget Fonda eta Sofia Coppola aktore nagusiak dira.
Trilogia osatzen duten hiru filmetako hirugarren eta azkena da: aurreko biak The Godfather (1972) eta The Godfather, Part II (1974) izan ziren.

## Argumentua

Oharra: Atal honek istorio osoa edo amaiera argitzen du.
Michael Corleone (Al Pacino) Vito Corleone aita zenaren mafia inperioaren ondorengoa da. Aitajaunak bere burua gizartean zuritu eta, Vatikanoarekin negoziatuz, Corleone familiaren jabetza guztiak legezko egin nahi ditu. Bere bizitza osoan borrokatzen aritu ondoren, nekatuta dago eta itxaropen guztiak negozioez arduratuko den ondorengo bat topatzean jarrita dauzka. Vincent (Andy García), Michaelen anaia Sonnyk ezkontzatik kanpo izan zuen semea, ondorengo egokia izan liteke.

## Kanpo estekak

* The Godfather, Part III filmaren IMDBko fitxa irakurgai (Ingelesez)
* Datuak: Q202326
* Multimedia: The Godfather Part III / Q202326